stanford-oval/wikipedia huggingface dataset:
William Perlberg

| William Perlberg |
| --- | --- |

Henkilötiedot
Syntynyt: 22. lokakuuta 1899
Kuollut: 1969
Ammatti:  elokuvatuottaja
Aiheesta muualla
IMDb 
Elonet
William Perlberg (22. lokakuuta 1899 – 1969) oli yhdysvaltalainen elokuvatuottaja. Hän toimi Harry Cohnin henkilökohtaisena avustajana ja kykyjenetsijänä, ennen kuin aloitti elokuvien tuottamisen 1930-luvun puolessavälissä. Perlberg teki yhteistyötä erityisesti George Seatonin kanssa.
Osittainen filmografia

Kultapoika (Golden Boy, 1939)
Bernadetten laulu (The Song of Bernadette), 1943)
Kevättä ilmassa (State Fair, 1945)
Susanin kääntymys (Miracle on 34th Street, 1947)
Mies, jonka minulle annoit (The Country Girl, 1954)
Toko-Rin sillat (The Bridges at Toko-Ri, 1954)
Yleisurheilun Euroopan cup

Yleisurheilun Euroopan cup oli yleisurheilun vuosittain järjestettävä maaottelukilpailu. Ensimmäisen kerran Euroopan cup järjestettiin vuonna 1965 ja vuoteen 1993 saakka se käytiin vain joka toinen vuosi. Vuonna 2009 Euroopan cup korvattiin uudella Euroopan joukkuemestaruuskilpailulla, jossa kunkin maan miehet ja naiset muodostavat yhteisen joukkueen.
A-finaalin ja superliigan voittajat

| Vuosi | Miehet | Naiset |
| --- | --- | --- |
1965:  Neuvostoliitto
1967:  Neuvostoliitto
1970:  Saksan demokraattinen tasavalta
| 1973 |  Neuvostoliitto |  Saksan demokraattinen tasavalta |
1975:  Saksan demokraattinen tasavalta
1977:  Saksan demokraattinen tasavalta
1979:  Saksan demokraattinen tasavalta
1981:  Saksan demokraattinen tasavalta
1983:  Saksan demokraattinen tasavalta
1985:  Neuvostoliitto
| 1987 |  Neuvostoliitto |  Saksan demokraattinen tasavalta |
| 1989 |  Yhdistynyt kuningaskunta |  Saksan demokraattinen tasavalta |
| 1991 |  Neuvostoliitto |  Saksan liittotasavalta |
1993:  Venäjä
1994:  Saksan liittotasavalta
| 1995 |  Saksan liittotasavalta |  Venäjä |
1996:  Saksan liittotasavalta
| 1997 |  Yhdistynyt kuningaskunta |  Venäjä |
| 1998 |  Yhdistynyt kuningaskunta |  Venäjä |
| 1999 |  Saksan liittotasavalta |  Venäjä |
| 2000 |  Yhdistynyt kuningaskunta |  Venäjä |
| 2001 |  Puola |  Venäjä |
| 2002 |  Saksan liittotasavalta |  Venäjä |
| 2003 |  Ranska |  Venäjä |
| 2004 |  Saksan liittotasavalta |  Venäjä |
| 2005 |  Saksan liittotasavalta |  Venäjä |
| 2006 |  Ranska |  Venäjä |
| 2007 |  Saksan liittotasavalta |  Venäjä |
| 2008 |  Yhdistynyt kuningaskunta |  Venäjä |

Suomen miehet ja naiset kunniakierroksella juhlimassa Suomen miesten nousua Euroopan cupin superliigaan 1. divisioonan kilpailun päätteeksi Turun urheilupuistossa 1995.
Wounded Knee

| Wounded Knee Čaŋkpé Opí |
| --- | --- |

Valtio:  Yhdysvallat
Osavaltio:   Etelä-Dakota
Piirikunta:  Oglala Lakota
Pinta-ala:  
 – Kokonaispinta-ala:  2,8 km²
 – Josta vettä:  0,0 km² (0 %)
Korkeus:  986 m
Väkiluku (2010):  382
 – Väestötiheys:  136,4 as./km²
Aikavyöhyke:  UTC-7 (kesäaika UTC-6)
Infobox OKVirheellinen NIMI-arvo: 
Wounded Knee (lakotaksi Čaŋkpé Opí) on kylä Pine Ridgen intiaanireservaatissa Etelä-Dakotassa. Kylän väkiluku on 382 (2010). Vuonna 1890 siellä tapahtui Wounded Kneen verilöyly.
Wilco

Wilco esiintymässä vuonna 2001
Wilco on vuonna 1994 perustettu Chicagosta Yhdysvalloista kotoisin oleva vaihtoehtorockyhtye. Jäsenet ovat: Jeff Tweedy, John Stirratt, Nels Cline, Glenn Kotche, Pat Sansone, Mikael Jorgensen.
Diskografia > Albumit

A.M. (1995)
Being There (1996)
Summerteeth (1999)
Yankee Hotel Foxtrot (2002)
A Ghost Is Born (2004)
Kicking Television: Live in Chicago (2005)
Sky Blue Sky (2007)
Wilco (The Album) (2009)
The Whole Love (2011)
Star Wars (2015)
Shmilco (2016)
Ode to Joy (2019)
Cruel Country (2022)
Cousin (2023)
Aiheesta muualla

Wikimedia Commonsissa on kuvia tai muita tiedostoja aiheesta .
Wilcon virallinen kotisivu
William Petty

| William Petty |
| --- | --- |
 William Petty
Ison-Britannian pääministeri
 1782–1783  
Edeltäjä:  Charles Watson-Wentworth
Seuraaja:  William Cavendish-Bentinck
Yhdistyneen kuningaskunnan sisäministeri
 1760-luvullamilloin?  
Kansanedustaja
 1760–?milloin?  
Henkilötiedot
Syntynyt: 2. toukokuuta 1737
Kuollut: 7. toukokuuta 1805 (68 vuotta)
Ammatti:  poliitikko
Tiedot
Puolue:  Whigit
 Nimikirjoitus
William Petty
William Petty (2. toukokuuta 1737 – 7. toukokuuta 1805), Shelburnen jaarli, oli brittiläinen whig-poliitikko. Hän toimi Ison-Britannian pääministerinä vuosina 1782–1783. Petty tuli parlamenttiin vuonna 1760. Hän oli Pittin hallituksessa sisäministerinä 1760-luvulla, johti sitten whig-puoluetta oppositiossa ja nousi Rockinghamin markiisin kuoltua pääministeriksi vuonna 1782. Lyhyen kautensa aikana hän ehti solmia rauhan Yhdysvaltojen, Ranskan ja Espanjan kanssa, aloittaa virkamieshallinnon uudistuksen ja johdattaa Britannian talouden nousuun sotavuosien jälkeen.
Aiheesta muualla

Kuvia tai muita tiedostoja aiheesta William Petty Wikimedia Commonsissa
Aidon

| Aidon Oy |
| --- | --- |

Yritysmuoto:  Osakeyhtiö
Perustettu:  2004
Perustaja:  Timo Chrons
Toimitusjohtaja:  Tommi Blomberg
Kotipaikka:  Jyväskylä, Suomi
Toiminta-alue:  Suomi, Ruotsi, Norja
Toimiala:  elektroniikkateollisuus
Tuotteet:  Etäluettavat sähkömittarit, teknologiaa sähkön ­älymittaukseen ja älyverkkoihin
Liikevaihto:  90 milj. € (2017)
Liikevoitto:  4,2 milj. € (2017)
Henkilöstö:  60 ja alihankkijoiden kautta noin sata (2017)
Omistaja:  Alder (Ruotsi), 2VK Invest (Norja), Suomen Teollisuussijoitus, perustajat ja osa henkilöstöä
Kotisivu:  www.aidon.fi
Infobox OKVirheellinen NIMI-arvo: 
Aidon Oy on suomalainen älykkäiden sähkönmittausratkaisujen kehittäjä ja toimittaja. Sen tuotteita ovat sähkön etäluentajärjestelmät ja älyverkkoratkaisut, joita se myy etenkin pohjoismaisille  sähköverkkoyhtiöille. Yrityksen kotipaikka on Jyväskylässä ja sillä on toimistot myös Vantaalla, Solnassa Ruotsissa  ja Askerissa Norjassa sekä logistiikkakeskus Vantaalla.
Asiakkaat

Yritys on toimittanut pohjoismaihin 3 miljoonaa energianmittauslaitetta yli sadalle sähköverkkoyhtiölle. Yritys on markkinajohtaja pohjoismaissa.. Sähkömittarit on määrätty EU-direktiivissä etäluettaviksi ja eri EU-maat soveltavat määräystä omassa tahdissaan, ruotsalaiset ja suomalaiset sähköverkkoyhtiöt ensimmäisten joukossa. Moni muu maa on muutostyössä vasta alussa: ja Aidonin mukaan tulevina vuosina Euroopassa vaihdetaan satoja miljoonia sähkömittareita. Vuonna 2017 yli kaksi kolmasosaa liikevaihdosta tuli Norjasta.
Tuotteet

Aidon on ensimmäinen yritys maailmassa, joka alkoi liittää sähkömittareihin sähköverkon toimintaa tunnistavia antureita. Se kutsuu sähkömittareitaan energiapalvelulaitteiksi. Niitä voi päivittää etäyhteyden avulla ja niihin voi ladata erilaisia sovelluksia. Laitteet integroidaan energiayhtiöiden tietojärjestelmiin, ja ne rekisteröivät reaaliaikaisesti tietoa esimerkiksi häiriöistä ja pienjänniteverkon kuormituksesta. Aidon auttaa myös analysoimaan sähköverkosta kerättyä dataa. Tuotteiden avulla jakeluverkkoyhtiöt näkevät nyt ensimmäistä kertaa, onko heidän asiakkaillaan sähköt vai ei.
Aidonin kokonaisratkaisuun kuuluu sähkömittareiden lisäksi etäluentajärjestelmä, tiedonsiirtoratkaisut ja erilaisia lisäpalveluita.  Aidonin etäluentaratkaisuun voidaan liittää myös vesi- ja kaukolämpömittareita.
Aidonin laitteiden elektroniikka tehdään Kiinassa, Latviassa ja Liettuassa. Ohjelmistot niihin tehdään Jyväskylässä ja asiakkaille sopiviksi ne räätälöidään Vantaalla.
Historia

Seitsemän sähköinsinööriä perusti Aidonin Jyväskylässä vuonna 2004. He olivat tutustuneet toisiinsa työskennellessään jyväskyläläisellä sähkömittarivalmistajalla, Enermetillä (yrityksen nimi on nykyään Landis+Gyr). Etäluettavat sähkömittarit olivat yleistymässä ja perustajat aavistivat, että sähköinfrastruktuuria odottaa suuri murros. He tekivät 30-sivuisen suunnitelman, jonka avulla startup sai 4,8 miljoonan euron rahoituksen.
Tuotekehitys aloitettiin vierailemalla sähköverkkoyhtiöissä, joilta kysyttiin mitä tarvittaisiin, että he investoisivat uudenlaiseen energianmittausratkaisuun ja miten heidän liiketoimintaansa voitaisiin tuoda lisäarvoa. Jo 1990-luvulla oli tehty ensimmäiset etäluettavat sähkömittarit, jotka lähinnä digitalisoivat perinteistä mittarinluentaa. Aidon yhdisti ensimmäisenä sähkömittariin sähköverkon hallintaominaisuuksia, mikä muutti alan pelikentän.
Ensimmäiseksi yritykseen rekrytoitiin perustajien entisiä työkavereita, ja vuosikymmenen lopulla Nokian lopettaessa toimintansa Jyväskylässä saatiin lisää osaavaa työvoimaa. ”Sitten kävi helkkarin hyvä säkä. Joku keksi smartgridin eli älyverkon, jonka ympärillä alkoi tapahtua”, kuvaili toimitusjohtaja Timo Chrons yrityksen vaiheita. Pohjoismainen markkinajohtajuus saavutettiin, kun sopivalla tavalla vaativat suomalaiset asiakkaat auttoivat yritystä edistämään kilpailukykyään.
Vuonna 2010 Aidon työllisti 30-40 henkeä.
Vuonna 2013 omistajien joukkoon liittyi ruotsalainen sijoittaja Alder.
Vuonna 2015 yrityksen liikevaihto oli 20 miljoonaa euroa. Alkuvuoteen 2016 mennessä Aidon oli solminut sopimukset yli 2,5 miljoonasta mittauspisteestä Pohjoismaissa. Vuonna 2016 se avasi Norjaan logistiikkakeskuksen. Vuosina 2014-2017 Aidon lähes kymmenkertaisti liikevaihtonsa (90 miljoonaa euroa vuonna 2017).
Toukokuussa 2019 Aidon osti Polarmit Oy:ltä Mitello-liiketoiminnan, joka oli keskittynyt jakeluverkkoyhtiöiden mittaustoimintaan ja verkon kunnossapidon tukeen.
Tunnustuksia

Vuonna 2009 Aidon oli Suomalaisen Insinöörityön palkinto 2009 -kilpailun finalisti.
Vuonna 2016 Aidon sai Jyväskylän kaupungin myöntämän Alvari-kunniamaininnan. Perusteluissa mainittiin Aidonin tuotekehitystyö, jonka kautta se on rakentanut Jyväskylän seudulle vahvaa osaamista älykkäiden järjestelmien toimittamiseen ja kehittämiseen.
Vuonna 2018 Aidon sijoittui kolmanneksi Kauppalehden tekemässä parhaiden kasvuyritysten listauksessa, jonka alue oli "Keski-Suomi, Etelä- ja Pohjois-Karjala, Etelä- ja Pohjois-Savo". Listan yritykset olivat toimineet vähintään neljä vuotta ja niiden liikevaihto viimeisellä tilikaudella oli yli 1,7 miljoonaa euroa ja suurempi kuin edellinen liikevaihto.
Syyskuussa 2018 Tekniikka&Talous-lehti valitsi Aidonin Vuoden teknologiakasvajaksi. Raati arvosti yhtiön kykyä kehittää teknologisesti edistynyt ja kansainvälisesti kilpailukykyinen tuote.
Toukokuussa 2019 Aidon sai Maineteko maailmalla -palkinnon Keski-Suomen kauppakamarilta.
Aiheesta muualla

verkkosivut
Yo

Yo tarkoittaa seuraavia:
joruba, ISO 639-1 -koodi yo, kieli
yliopisto, yo., tieteellistä tutkimusta tekevä ja korkeinta tieteellistä opetusta antava korkeakoululaitos
ylioppilas, yo. tai yliopp., erään keskiasteen tutkinnon suorittanut henkilö
yo, katakana-merkki ヨ ja hiragana-merkki よ, japanin kielen kana-merkki
Yo!, ainakin vuosina 1994–1995 myynnissä ollut savukemerkki.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Yo”, voi hakea sivunnimihaulla, laajalla sivunnimihaulla tai tekstihaulla.
Wilbur

| Wilbur> Wilbur Wants to Kill Himself |
| --- | --- |

Ohjaaja:  Lone Scherfig
Käsikirjoittaja:   Lone Scherfig  Anders Thomas Jensen 
Tuottaja:  Sisse Graum Jørgensen
Säveltäjä:  Joachim Holbek
Kuvaaja:  Jørgen Johansson
Leikkaaja:  Gerd Tjur
Tuotantosuunnittelija:  Jette Lehmann
Pääosat:   Jamie Sives  Adrian Rawlins  Shirley Henderson  Lisa McKinlay  Mads Mikkelsen  Julia Davis 
Valmistustiedot
Valmistusmaa:  Tanska, Yhdistynyt kuningaskunta, Ruotsi, Ranska
Tuotantoyhtiö:  Zentropa Sigma Films Scottish Screen TV 2 Danmark (käännä suomeksi) Glasgow Film Office Sveriges Television Nordisk Film & TV Fond Det Danske Filminstitut
Ensi-ilta:  2002
Kesto:  110 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Wilbur (Wilbur Wants to Kill Himself) on vuonna 2002 ensi-iltansa saanut Lone Scherfigin ohjaama tanskalais-skotlantilainen elokuva.
Juoni

Tarinassa nuori mies Harbour ja hänen itsetuhoisuuteen taipuvainen veljensä Wilbur perivät isävainajansa kirja-antikvariaatin Glasgow’ssa. He alkavat tavata uusia ihmisiä, kuten Alice-rouvaa ja tämän tytärtä Marya, joka voisi helpottaa Wilburin ongelmia.
Aiheesta muualla

Elokuvan arvio Film-O-Holic-sivustolla
Ynnä+

Ynnä+ on ympäristötaidetta toteuttanut ryhmä, johon kuuluivat Jaakko Himanen, Jere Ruotsalainen ja Jouni Sarpola. He muodostivat Ynnä+:n opiskellessaan Tampereen ammattikorkeakoulun taiteen ja viestinnän osastolla suuntautumisvaihtoehtona ympäristötaide.
Taiteilijaryhmä on toteuttanut useita pääosin lyhytaikaisia ympäristötaideteoksia Suomessa. Ynnä+ toteutti ensimmäisen julkisen teoksensa Ratapölkkypyramidin Tampereen keskustorille vuonna 1997. Sen jälkeen ryhmä on toteuttanut muun muassa teokset Taikurin pyramidi Tampereen taidemuseoon (1997), Siirtymiä-ääniteos Tampere biennaleen (1998), Optima Forma katugalleriaan Huittisiin (1998), Riemukaari Iisalmeen (1998) ja Varjonpiirtäjä Kuopioon (1998). Vuonna 1999 ryhmä toteutti Vetovoima-teoksen Porin Kirjurinluotoon. Vuonna 2003 taiteilijaryhmä teki Noste-teoksen Huittisiin.
Yhdystie 5653

Yhdystie 5653 on yhdystie Siilinjärven Toivalassa. Se alkaa valtatie 9:n risteyksestä, ja päättyy seututielle 559.
Yhdystie 5910

on Vieremältä lähtevä yhdystie, joka loppuu Kauppilanmäelle. Tien pituus on 13,8 kilometriä. Tie alkaa Kantatien 88 risteyksestä ja päättyy Valtatien 5 risteykseen josta pääsee Kajaanin. Ennen raviradan risteystä tie ohittaa Kyröniemen. Tien nopeusrajoitus on pääosin 80 kilometriä tunnissa paitsi kirkonkylällä 40 km/h. Tie on päällystetty ja laadultaan hyvä. Vuonna 2011 kirkonkylällä Myllyjärventien risteys muutettiin kiertoliittymäksi.
Ytre Rendalin kirkko

| Ytre Rendalin kirkko Ytre Rendal kirke |
| --- | --- |
 Kirkko vuonna 2007.
Sijainti:  Rendalen, Norja
Kirkkokunta:  Norjan kirkko
Hiippakunta:  Hamarin hiippakunta
Rakentamisvuosi:  1751
Materiaali:  puu
Istumapaikkoja:  180
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Ytre Rendalin kirkko (norj. Ytre Rendal kirke) on Rendalenin kunnassa Innlandetin läänissä Norjassa sijaitseva puinen ristikirkko vuodelta 1751.
Aiheesta muualla

Kuvia tai muita tiedostoja aiheesta Ytre Rendalin kirkko Wikimedia Commonsissa
Yhdystie 5370

Yhdystie 5370 on yhdystie Kuopiossa. Se alkaa vanhalta viitostieltä Kuopion Hiltulanlahdessa ja päättyy Vehmersalmen Räsälään. Tiellä on lossi Puutossalmella. Yhdessä valtatie 5:en ja seututie 536:en kanssa se muodostaa vaihtoehtoisen reitin Vehmersalmelta Kuopioon. Tie on melko kapea, mutkainen ja mäkinen, mutta sen liikennemäärät ovat melko vähäiset. Tien pituus on 22 kilometriä.
Yhdystie 5100

Yhdystie 5100  kulkee Kontiolahden Jakokoskelta Joensuun Heinävaaraan, ja se yhdistää Lieksantien eli kantatie 73:n ja Ilomantsintien eli kantatie 74:n.
Tie tunnetaan Mönnin-Selkien maisematienä. Tie kulkee Pielisjoen yli ja komeiden vaaramaisemien kautta, ja korkeimmilta paikoilta on komeat näköalat länteen Joensuun suuntaan.
Tien varrella on
Jakokosken museokanava
Mönnin silta
Mönnin kylä
Suomen sodan aikaisen Mönnin taistelun muistomerkki (1928)
Mönnin kappeli ja hautausmaa
Selkien kylä
Mustavaaran laskettelukeskus
Ylä-Mander

Mandrogi.
Ylä-Mander (ven. Верхние Мандроги, Verhnije Mandrogi) on entisöity kylä ja matkailukohde Koskenalan piirin kuuluvassa Koskenalan kaupunkikunnassa Leningradin alueella Venäjällä. Kylä sijaitsee Syvärin itärannalla P37-tieltä pohjoiseen ja Koskenalan kaupungista länteen. Kylän entisöinti aloitettiin vuonna 1996, ja kylä otettiin käyttöön 1999. Hanketta sponsoroi liikemies Sergei Gutzeit. Kylässä on vodkamuseo ja lauttaterminaali. Kylän arkkitehtuurissa on noudatettu perinteistä venäläistä puurakentamista. Presidentti Putinin vierailun jälkeen kylä merkittiin Venäjän viralliseksi matkailukohteeksi.
Aiheesta muualla

Kuvia tai muita tiedostoja aiheesta Ylä-Mander Wikimedia Commonsissa
Yhdystie 5870

Yhdystie 5870 valtatien 27 risteyksen vierestä kuvattuna.
Yhdystie 5870 on tie, joka kulkee Iisalmen Poskimäessä sijaitsevasta valtatien 27 risteyksestä saman kaupungin alueella sijaitsevan Parkatin kaupunginosan liikenneympyrään. Tie on hieman yli kilometrin pituinen ja se on liikennemääriltään sujuva sekä hyvälaatuinen. Ensimmäisen kolmensadan metrin verran tie kulkee nimellä Kilpivirrantie, jonka jälkeen lopun matkaa nimellä Ratakatu.
Ytimessä

| Ytimessä> The Core |
| --- | --- |

Ohjaaja:  Jon Amiel
Käsikirjoittaja:  John Rogers
Tuottaja:  David Foster Sean Bailey
Säveltäjä:  Christopher Young
Kuvaaja:  John Lindley
Leikkaaja:  Terry Rawlings
Pääosat:   Aaron Eckhart  Hilary Swank  Delroy Lindo  Stanley Tucci  Tchéky Karyo  DJ Qualls  Bruce Greenwood  Alfre Woodard 
Valmistustiedot
Valmistusmaa:  Yhdistynyt kuningaskunta Yhdysvallat
Tuotantoyhtiö:  Paramount Pictures
Levittäjä:  Paramount Pictures Netflix
Ensi-ilta:  2003
Kesto:  136 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Ytimessä (The Core) on vuonna 2003 ensi-iltansa saanut Jon Amielin ohjaama yhdysvaltalainen katastrofielokuva, jossa tutkijat porautuvat maapallon ytimeen.
Arvioita

Turun Sanomien Päivi Valotien mielestä maailmanlopun uhkakuvia maalaileva Ytimessä on mahtipontinen katastrofielokuva, joka etenee ilman yllätyksiä lajityyppinsä lapsellisimpien tusinatuotteiden kaavoja toistaen. Edes erikoisefektit eivät säväytä: ”Maan läpi matkaaminen näyttää kovin tylsältä puuhalta, lähinnä samalta kuin tuijottelisi laavalampun sisälmystä.”
Ytringen

| Ytringen |
| --- | --- |

Lehtityyppi:  paikallislehti
Levikki:  2 397 (2022)
Perustettu:  1982
Päätoimittaja:  Lillian Lyngstad
Sitoutuneisuus:  sitoutumaton
Kotikunta:  Nærøysund
Kotimaa:  Norja
Ilmestymistiheys:  torstaisin
Kieli:  norja
Aiheesta muualla
Kotisivu
Ytringen on norjalainen vuonna 1982 perustettu paikallislehti, jonka toimitus on Nærøysundin Kolvereidissa. Lehti ilmestyy paperisena torstaisin.
Aiheesta muualla

Lehden verkkosivut (norjaksi)
Ylä-Läyliä

| Ylä-Läyliä |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°59′14″N, 25°13′35″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Jämsänjoen alue (14.51)
Järvinumero:  14.516.1.003
Mittaustietoja
Pinnankorkeus:  142 m 
Rantaviiva:  0,65 km 
Pinta-ala:  0,02 km² 
 fiYlä-Läyliä 
Ylä-Läyliä on Jämsän itäosassa Läyliänsuolla sijaitseva noin kahden hehtaarin laajuinen metsäjärvi. Etäisyys Jämsän keskustasta on neljätoista kilometriä pohjoiskoilliseen.
Maantiede

Ylä-Läyliä on saareton ja sen luoteisosassa on lahdelma. Järvestä lähtee laskuoja noin 300 metriä länteen sijaitsevaan Ala-Läyliään. Pohjoisessa on mäki, jonka nimi on Soidinsaari. Etelässä puolestaan on Ventomäki noin 180 metriä merenpinnan yläpuolella. Koillisessa on Päijänteen lähialueeseen kuuluva Palvia.
Ylä-Läyliä kuuluu Sovijärven valuma-alueeseen, joka on kolmannen jakovaiheen vesistö Kymijoen päävesistössä. Toinen jakovaihe on Jämsänjoen alue ja ensimmäinen on Jämsän reitin valuma-alue. Sovijärven alueen muut järvet ovat Sovijärvi, Latvajärvi, Paskajärvi, Mustajärvi ja Ala-Läyliä.
Wilcoxin vuoden 1895 kapina

Wilcoxin vuoden 1895 kapina oli vastareaktio Havaijin vuoden 1893 vallankaappaukselle, jossa Havaijin hallitseva kuningatar Lili‘uokalani syöstiin vallasta. Kapina on nimetty monarkiaa puolustaneen Robert Wilcoxin mukaan, jonka mukaan on nimetty myös muita sotilaallisia välikohtauksia.
Tausta

Rikkaista länsimaalaisista plantaasinomistajista koostuva ryhmä, joka kutsui itseään Turvallisuuskomiteaksi, kaappasi vallan Havaijilla 17. tammikuuta 1893 ja pakotti kuningatar Lili‘uokalanin luopumaan vallasta. Plantaasinomistajien ilmoittama syy vallankaappaukselle oli väite siitä kuningattaren suunnittelema uusi perustuslaki olisi uhannut amerikkalaisten omaisuutta ja hyvinvointia. Yhdysvaltalaiset sotilaat tukivat Turvallisuuskomiteaa vallankaappauksessa.
Vallan kaapattuaan Turvallisuuskomitea perusti väliaikaisen hallituksen, joka julisti Havaijin tasavallaksi vuonna 1894. Sen presidenttinä toimi Sanford Dole.
Kapina

Monarkian tukijat, joiden johtajina toimivat Robert Wilcox ja Samuel Nowlein, aloittivat kapinan tasavaltaa vastaan 6. tammikuuta 1895 ja kapina kesti 9. päivään saakka. Yhteensä käytiin kolme merkittävää taistelua. Muita alempia kapinajohtajia olivat Carl Widemann, W.H.C. Greig ja Louis Marshall.
Kapinallisten tavoitteena oli valloittaa O‘ahulla sijaitseva Diamond Head -kukkula, mutta tämä epäonnistui. Tämän jälkeen kapinalliset hajaantuivat maaseudulle, jossa tavasaltalaiset nujersivat heidät helposti.
Seuraukset

Wilcox ja muut kapinan johtohahmot jäivät sotavangeiksi ja heidät tuomittiin kuolemaan. Tasavaltalaiset pidättivät myös Lili‘uokalanin, joka asetettiin syytteeseen maanpetoksesta. Hän luopui kruunusta virallisesti 25. tammikuuta 1895 lakkauttaen samalla Havaijin kuningaskunnan. Vastineeksi tästä kapinajohtajat välttivät teloituksen. Lili‘uokalania ei kuitenkaan vapautettu, vaan hänet määrättiin kotiarestiin ‘Iolanin palatsiin.
Yhteensä 191 henkilö asetettiin syytteeseen kapinaan osallistumisesta. Oikeudenkäynnit pidettiin 36 päivässä Honolulussa, ja kaikkia ei tuomittu. Ne, jotka tuomittiin saivat ehdollisen armahduksen 1. tammikuuta 1896 mennessä vapautuen vankilasta.
Vuonna 1896 presidentti Dole tarjoutui armahtamaan kapinasta vastuussa olevat osittain muuntaen kuolemantuomiot vuosikymmenten pakkotyörangaistuksi sekä isoiksi sakoiksi. Kaksi vuotta myöhemmin hän armahti nämä täysin.
Ágios Arsénios

| Ágios Arsénios Άγιος Αρσένιος |
| --- | --- |
 Ágios Arsénios
 Koordinaatit: 37°3′41″N, 25°23′28″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Náxos
Kunta:  Náxos ja Pienet Kykladit
Hallinto:  
 – Asutustyyppi:  kylä
 – Kallikrates-koodi:  6702010201
Väkiluku (2011):  717
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Ágios Arsénios (kreik. Άγιος Αρσένιος) on Kreikan kylä, joka sijaitsee Náxoksen saarella. Se kuuluu hallinnollisesti Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen. Kylän väkiluku on 717 (vuonna 2011).
Ágios Arsénioksen kylä sijaitsee noin kuusi kilometriä etelään saaren keskuksesta Náxoksen kaupungista. Kylä on saanut nimensä siellä olevasta Pyhälle Arseniokselle omistetusta kirkosta. Kylä jakaantuu kolmeen osaan, Apáno Chorió (Απάνω Χωριό, ”Yläkylä”), Káto Chorió (Κάτω Χωριό, ”Alakylä”) ja Péra Chorió (Πέρα Χωριό, ”Takakylä”). Ágios Arsénios muodostaa myös laajemman kyläyhdyskunnan (Δημοτική Κοινότητα Αγίου Αρσενίου, Dimotikí Koinótita Agíou Arseníou), johon kuuluvat varsinaisen Ágios Arsénioksen kylän lisäksi kylät Agía Ánna, Ágioi Pántes, Ágios Prokópios, Máragkas, Mastorákis ja Stelída. Koko yhdyskunnan väkiluku on 1 327.
Kylän nähtävyyksiin lukeutuvat jo mainittu Pyhän Arsenioksen (Ágios Arsénios) kirkko sekä Pyhän Spyridonin (Ágios Spyrídonas) kirkko, Pyhän Johannes Kastajan luostari (Moní Agíou Ioánni Prodrómou) sekä 1700-luvulla rakennettu Ágios Nikólaoksen torni.
Aiemmin kylä kuului Náxoksen kuntaan ja vuodesta 2011 lähtien Náxoksen ja Pienten Kykladien kunnan Náxoksen kunnallisyksikköön.
Youssef Anis Abi-Aad

Youssef Anis Abi-Aad (12. tammikuuta 1940 – 6. toukokuuta 2017) oli maroniitteihin kuulunut syyrialainen katolinen arkkipiispa. Hänet vihittiin Istituto del Pradon papiksi 18. kesäkuuta 1966 ja nimitettiin Alepin arkkipiispaksi 7. kesäkuuta 1997. Piispaksi vihkiminen seurasi 1. marraskuuta. Pääkonsekraattorina toimi Nasrallah Pierre Sfeir, jota avustivat Béchara Boutros Raï ja Paul Youssef Matar.